Ajvatovica - Wikipedia

# Ajvatovica

### Sa Wikipedije, slobodne enciklopedije

Ajvatovica je najveće samoprozvano dovište muslimana u Evropi (čak se naziva i "Malom Ćabom"). Nalazi se u blizini Prusca. "Dovište" je dobilo ime po Ajvaz-dedi (za kojeg se ne zna potvrđeno ni da je bio musliman), koji je u Prusac došao nakon osmanlijskog osvajanja Bosne. Ajvaz-dedo je bio učenjak, koji je neumorno radio na prosvjećivanju naroda i unapređenju kraja u koji je došao (što ga ne čini novim poslanikom - jer se zna ko je posljednji poslanik).

Prusac je prije dolaska Ajvaz-dede imao problem sa snabdijevanjem vodom. Legenda kaže da je Ajvaz-dedo nedaleko od Prusca našao snažno vrelo, ali prema mjestu zakrčeno stijenom dugom 74 metra i visokom oko 30 metara. Stijena je ometala provođenje vodovoda, pa se Ajvaz-dedo 40 dana uzastopno ranim sabah-namazom obraćao Allahu dž.š. da stijenu rastavi. Četrdeseto jutro učeći, nakon namaza, Ajvaz-dedo je zaspao i usnio da su se dva bijela ovna sudarila i rastavila stijenu. Prenuvši se iz sna, ugledao je stijenu rastavljenu. Duž nastalog koridora kroz stijenu, nakon toga su položene drvene cijevi kroz koje je potekla voda u Prusac. U znak Božije blagodati ljudi su počeli pohoditi mjesto gdje se desilo raspuknuće stijene (koje se na žalost dešava svake godine u isto vrijeme - što je opet suprotnost onome što Kur'an nalaže).

Ne zna se pouzdano kada je prvo pohođenje Ajvatovici održano. Zanimljivo je da pohod Ajvatovici svoje periodično vremensko određenje nalazi u tradiciji zemlje Bosne, budući da se početak ne vezuje ni za hidžretski kalendar niti za jedan od dva muslimanska blagdana, bajrama. Naime, obilježavanje Dana Ajvatovice pada u svaki sedmi ponedjeljak po Jurjevu (2006te se ovo pohođenje održalo u nedjelju!). Za Ajvatovicu bi bilo ispravnije reći da je to teferić a ne dovište i mnogi bošnjački učenjaci osuđuju Ajvatovicu kao "novotariju" novoga doba pošto pridonosi unošenju krivog izgleda vjere.

Preuzeto sa: "http://bs.wikipedia.org../../../a/j/v/Ajvatovica.html"

Kategorije: Islam | Bošnjačke teme

##### Views

- Članak
- Razgovor
- Trenutna verzija

##### Pretraga

##### Drugi jezici

- Hrvatski